Reis: Institucionet e Kosovës të përmbushin standardet - 2003-08-05
Shefja e zyrës amerikane në Kosovë thekson nevojën e fillimit të bisedimeve teknike me Beogradin.
Shefja e zyrës amerikane në Kosovë, Marcie Reis, tha sot se institucionet e Kosovës, duhet të përgatiten për fillimin e bisedimeve teknike me Beogradin dhe përmbushjen e standardeve. Ajo i bëri këto komente pas takimit me kryeministrin e Kosovës, Bajram Rexhepi, me të cilin siç tha, është diskutuar për zhvillimet aktuale në Kosovë, që përbëjnë shqetësim të dyanshëm. Kryeministri Rexhepi tha se tashmë po bëhen përgatitje për bisedime me Beogradin, suksesi i të cilave do të varet edhe nga pala tjetër, por edhe angazhimi i bashkësisë ndërkombëtare. Në takim është diskutuar edhe për marrëdhëniet e institucioneve të Kosovës me Misionin e Kombeve të Bashkuara, pas kritikave që kanë shkëmbyer Ministri i Shërbimeve Publike Jakup Krasniqi dhe zyrtarët e UNMIK-ut. Kryeministri Rexhepi tha se, - tha kryeministri Rexhepi. Të dy zyrtarët thanë se do të punojnë së bashku për ta bërë Kosovën një vend ku të gjithë do të jetojnë së bashku, në një mjedis të sigurtë. Ndërkohë, autoritetet ofrojnë 50 mijë euro shpërblim, për informacione në lidhje me vrasjen e policit të OKB-së. Zyrtarët e policisë dhe forcave paqëruajtëse thanë sot ndërkaq, se siguria është dëmtuar rëndë nga vrasja e pjesëtarit të policisë së Kombeve të Bashkuara, në rrethana të pasqaruara, në Kosovën veriore. Komisioneri i policisë, Stephan Feller, tha se është caktuar një shpërblim prej 50 mijë eurosh, afërsisht 57 mijë dollarë amerikan, për këdo që ofron informacion që do të ndihmonte në ndriçimin e vrasjes së pjesëtarit të policisë, që siç u shpreh ai, është simbol i shpresës. - tha zoti Feller. Ende nuk dihet asgjë për motivet, apo autorët e mundshëm të kësaj vrasjeje, që sipas zotit Feller, nuk duket të ketë ndonjë lidhje me incidentet e muajit të kaluar. Vrasja është dënuar fuqishëm sot edhe nga forcat paqëruajtëse të udhëhequra nga NATO-ja, zyrtarët e së cilës, thanë se sulme të tilla, janë të drejtuara kundër gjithë bashkësisë ndërkombëtare dhe Kosovës. // lk //